APSTIPRINU

Nacionālās Mākslu vidusskolas

Iepirkuma komisijas priekšsēdētājs

Vilnis Ermansons

2016.gada 22. novembrī.

IEPIRKUMA NOLIKUMS

„Mācību līdzekļu un materiālu piegāde Nacionālajai Mākslu vidusskolai”

iepirkuma identifikācijas Nr. NMV 2016/2

1. Pasūtītājs

Nacionālā Mākslu vidusskola (turpmāk – NMV)

reģistrācijas Nr. 90010937516

Hāmaņa iela 2A, Rīga, LV-1007

Valsts Kase. Konts LV02TREL222053301400B Kods TRELLV22

+37167601783

[info@jrrmv.lv](mailto:info@jrrmv.lv)

www.jrrmv.lv

Kontaktpersonas:

Par iepirkuma procedūras nolikumu

Raimo Lielbriedis

+371 29217132

raimo.lielbriedis@nmv.lv

Par iepirkuma tehnisko specifikāciju

Vita Jurjāne

+371 29702200

vita.jurjane@inbox.lv

Iepirkumu veic ar NMV Iepirkumu komisija (turpmāk – komisija).

Iepirkuma procedūras nolikums un tā pielikumi izstrādāti saskaņā ar Publisko iepirkumu likuma 82. pantu.

Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā, atbilstoši Tehniskās specifikācijas (2. pielikums) prasībām. Piegādātājs ir fiziska vai juridiska persona, šāda personu apvienība jebkurā to kombinācijā, kas attiecīgi piedāvā piegādāt preces vai sniegt pakalpojumus.

2. Iepirkuma priekšmets

Iepirkuma priekšmets ir mācību līdzekļu un materiālu piegāde NMV vajadzībām atbilstoši Tehniskajai specifikācijai (2.pielikums).

CPV kodi: 44800000-8 Krāsas, lakas un mastikas, 22612000-3 Tuša, 30194000-5 Tehniskās zīmēšanas piederumi.

Paredzamais līguma izpildes termiņš – piegāde 30 kalendāro dienu laikā no līguma noslēgšanas dienas.

Komisija par uzvarētāju atzīs pretendentu, kura kvalifikācija un piedāvājums atbilst Nolikumā norādītajām prasībām, un kura kopējā piedāvājuma cena, saskaņā ar finanšu piedāvājuma tabulā norādīto piedāvājuma kopējo cenu (EUR, bez PVN) būs viszemākā. Ar iepirkuma procedūras uzvarētāju NMV slēgs preču piegādes līgumu.

Līguma izpildes vieta: NMV, Rīgā, Hāmaņa ielā 2a, Latvijā.

Paredzamā līgumcena ir 4000 EUR bez PVN

3. Piedāvājumu iesniegšana

Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Piedāvājums iepirkumam

„Mācību līdzekļu un materiālu piegāde Nacionālajai Mākslu vidusskolai”

iepirkuma ID Nr. NMV/2016/2

Adrese: Hāmaņa iela 2a, Rīga, LV-1007, Latvija.

Pretendenta nosaukums un adrese, tālrunis, e-pasts

Ar atzīmi: Atvērt tikai iepirkuma komisijas klātbūtnē.

Ar atzīmi: Neatvērt līdz 2016.gada 6. decembrim plkst.10:00.

4. Piedāvājuma iesniegšanas vieta un termiņš

Piedāvājumi jāiesniedz līdz 2016. gada 5. decembrim plkst. 12.00 NMV, Hāmaņa ielā 2a, Rīgā, skolas kancelejā, pretendentam ierodoties personīgi vai sūtot pa pastu. Sūtot pieteikumu pa pastu pretendents uzņemas atbildību par pasta sūtījuma savlaicīgu piegādi.

Iesniedzot pieteikumu, tiek reģistrēts tā iesniegšanas datums un laiks. Reģistrācijas lapu pievieno Piedāvājumu atvēršanas protokolam.

5. Piedāvājumu atvēršana

Piedāvājumi tiks atvērti 2016. gada 6. decembrī, plkst. 10.00, NMV, Hāmaņa ielā 2a, Rīgā, slēgtā sanāksmē.

Pirms piedāvājumu atvēršanas katrs iepirkuma komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.

Piedāvājumu atvēršanu veic to iesniegšanas secībā. Iepirkuma komisija nosauc pretendentu, piedāvājuma iesniegšanas datumu, laiku, piedāvāto cenu, un citas ziņas, kas raksturo pretendentu. Piedāvājumu atvēršana tiek protokolēta

Kad visi iepirkuma procedūras Nolikumā noteiktajā termiņā iesniegtie piedāvājumi atvērti, piedāvājumu atvēršanas sanāksmi slēdz.

Pēc pretendenta pieprasījuma, trīs darba dienu laikā pēc piedāvājumu atvēršanas sanāksmes, iepirkuma komisija izsniedz pretendentam šīs sanāksmes protokola kopiju.

6. Prasības pretendentam dalībai iepirkuma procedūrā

Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.

Pasūtītājs izslēdz Pretendentu no dalības iepirkumā jebkurā no šādiem gadījumiem:

pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

pretendentam ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

Iespējamo izslēgšanas apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.

Pretendents ir reģistrēts LR Uzņēmuma reģistrā/Komercreģistrā.

Pretendentam ir pieredze līdzīga veida preču piegādē iepriekšējo 2 gadu laikā.

7. Prasības pretendentu piedāvājuma noformējumam un iesniegšanas kārtībai

Piedāvājums sastāv no šādām daļām:

* pretendenta atlases dokumenti,
* tehniskais piedāvājums
* finanšu piedāvājums.

Visi ar pretendenta atlasi un tehnisko piedāvājumu saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.

Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

Pēc piedāvājumu iesniegšanas termiņa beigām pretendents nav tiesīgs savu piedāvājumu grozīt.

8. Pretendenta atlases dokumenti

* Pretendenta pieteikums iepirkuma procedūrai (1. pielikums).

Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas, pievienojot attiecīgu pilnvaru. Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu.

* Uzņēmuma vadītāja apliecināta LR Uzņēmumu reģistra/Komercreģistra izdotas reģistrācijas apliecības kopija
* Pretendenta sagatavots saraksts, kas apliecina Pretendenta pieredzi līdzīgu preču piegādē.

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā pamatojoties uz PIL 82 panta 5 punktu, Pasūtītājs, izmantojot Elektronisko Iepirkumu sistēmas e-izziņu apakšsitēmu, pieprasa izziņas par iespējamiem apstākļiem kuru dēļ pretendents var tikt izslēgats no dalības iepirkumā. (PIL 82 pants)

Pasūtītājs ir tiesīgs iegūt visu Publiskajās datubāzēs pieejamo informāciju par pretendentu neprasot pretendenta atļauju.

Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

9. Tehniskais un finanšu piedāvājums

Tehnisko piedāvājumu pretendents sagatavo brīvā formā, saskaņā ar Tehniskajām specifikācijām (2. pielikums).

Finanšu piedāvājumu pretendents sagatavo saskaņā ar Finanšu piedāvājuma formu (3. pielikums).

Finanšu piedāvājumā jānorāda:

* cena, kas izteikta Eiro (EUR).
* piedāvātā cena bez PVN un ar PVN
* piedāvājuma kopējā cena bez PVN un ar PVN.

Cenā jābūt iekļautām visām izmaksām, kas saistītas ar piegādēm vai pakalpojumu sniegšanu.

Pretendents var iesniegt tikai 1 finanšu piedāvājuma variantu par tehniskā specifikācijā norādīto iepirkuma priekšmetu pilnā apjomā.

10. Piedāvājuma derīguma termiņš

Piedāvājumam jābūt spēkā 30 kalendārās dienas no piedāvājumu iesniegšanas termiņa beigām.

11. Pretendentu atlase, piedāvājumu atbilstības pārbaude un piedāvājumu vērtēšana

Pretendentu atlasi, tehnisko piedāvājumu atbilstības pārbaudi un finanšu piedāvājumu vērtēšanu Iepirkuma komisija veic slēgtā sanāksmē. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei.

12. Aritmētisko kļūdu labošana un nepamatoti lēts piedāvājums

Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

Piedāvājumu vērtēšanas laikā iepirkuma komisija pārbauda, vai piedāvājums nav nepamatoti lēts. Ja pastāv iespēja, ka Pretendenta iesniegtais piedāvājums ir nepamatoti lēts, iepirkuma komisija pirms šā pretendenta iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem. Ja piedāvājums ir ar nepamatoti zemu cenu kādā no pozīcijām, komisijai ir tiesības uzskatīt, ka viss piedāvājums ir nepamatoti lēts.

13. Iepirkuma procedūras izbeigšana vai pārtraukšana

Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

14. Informācija par līgumu un tā noslēgšanu

Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu.

Ne vēlāk kā piecas darbdienas pēc tam, kad noslēgts līgums, pasūtītājs, izmantojot Iepirkumu uzraudzības biroja mājaslapā internetā pieejamos elektroniskos līdzekļus minēto paziņojumu sagatavošanai un iesniegšanai, publicē informatīvu paziņojumu par noslēgto līgumu.

Ja izraudzītais pretendents atsakās slēgt līgumu, Pasūtītājs var pieņemt lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

15. Citi noteikumi

Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.

Papildu informāciju iepirkuma komisija ievietos Jaņa Rozentāla Rīgas Mākslas vidusskolas mājas lapā internetā: nmv.lv sadaļā „Iepirkumi”.

Iepirkuma procedūras nolikums sastādīts latviešu valodā. Nolikums sastāv no nolikuma teksta un 4 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai.

Pielikums Nr. 2 – Tehniskā specifikācija.

Pielikums Nr. 3 – Finanšu piedāvājuma forma.

Pielikums Nr. 4 – Iepirkuma līguma forma.

Pielikums Nr.1

„Mācību līdzekļu un materiālu piegāde Nacionālajai mākslu vidusskolai”

iepirkuma identifikācijas Nr. NMV 2016/2

Pieteikums iepirkumam

datums, vieta

Pretendenta nosaukums

Reģistrācijas numurs

Juridiskā adrese

Pasta adrese

Tālrunis

E-pasta adrese

Pretendenta pilnvarotās personas vārds, uzvārds,

Bankas rekvizīti

Konta numurs

Informācija par kontaktpersonu

Ar šī pieteikuma iesniegšanu apliecinām savu dalību iepirkumā „Mācību līdzekļu un materiālu piegāde Nacionālajai Mākslu vidusskolai” iepirkuma identifikācijas Nr. NMV 2016/2.

Apstiprinām, ka esam iepazinušies ar šī iepirkuma nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Piedāvājam sniegt šajā nolikumā noteiktos pakalpojumus saskaņā ar nolikuma prasībām un mūsu finanšu un tehnisko piedāvājumu, kas ir daļa no mūsu piedāvājuma.

Atzīstam sava piedāvājuma spēkā esamību 30 kalendārās dienas no piedāvājuma iesniegšanas termiņa pēdējās dienas, a tiksim atzīti par uzvarētāju – līdz attiecīgā iepirkuma līguma noslēgšanai.

Apliecinām, ka nav nekādu apstākļu, kuri liegtu piedalīties iepirkuma procedūrā saskaņā ar Publisko iepirkumu likuma prasībām.

Apliecinām, kas visa sniegtā informācija ir patiesa.

Pilnvarotā pārstāvja vārds un uzvārds

Amats

Paraksts

Paraksta atšifrējums

Datums

Pielikums Nr.2

„Mācību līdzekļu un materiālu piegāde Nacionālajai mākslu vidusskolai”

iepirkuma identifikācijas Nr. NMV 2016/2

Tehniskā specifikācija

|  |  |  |  |
| --- | --- | --- | --- |
| Nr | Materiāli | Mērvienība | Daudzums |
|  | Eļļas krāsas, kopā 10 krāsu toņi: (Augstas kvalitātes mākslinieku krāsas. Augstas kvalitātes pigments un gaismas noturība (+++) | gab. |  |
| 1 | Eļļas krāsa 60 ml, titanium white, *Van Gogh* vai analogs |  | 138 |
| 2 | Eļļas krāsa 60 ml, azo yellow lemon, *Van Gogh* vai analogs |  | 138 |
| 3 | Eļļas krāsa 60 ml, quinacridone rose, *Van Gogh* vai analogs |  | 138 |
| 4 | Eļļas krāsa 60 ml, ultramarine, *Van Gogh* vai analogs |  | 138 |
| 5 | Eļļas krāsa 60 ml, cer.blue phatalo, *Van Gogh* vai analogs |  | 138 |
| 6 | Eļļas krāsa 60 ml, yellow ochre, *Van Gogh* vai analogs |  | 138 |
| 7 | Eļļas krāsa 60 ml, light oxide red, *Van Gogh* vai analogs |  | 138 |
| 8 | Eļļas krāsa 60 ml, raw umber, *Van Gogh* vai analogs |  | 138 |
| 9 | Eļļas krāsa 60 ml, ivory black, *Van Gogh* vai analogs |  | 138 |
| 10 | Eļļas krāsa 60 ml, azo red light, *Van Gogh* vai analogs |  | 36 |
| 11 | Lineļļa 220ml, *Ņevskaja Paļitra* vai analogs |  | 19 |
| 12 | Damāras laka 120ml, *Ņevskaja paļitra*, vai analogs |  | 19 |
| 13 | Mākslinieku akvareļu krāsas plastmasas kastē 36 krāsas. *Belije Noči* vai analogs | komplekts | 1 |
| 14 | Polihromie zīmuļi metāla penālī 36 krāsas. Uz eļļas bāzes, ūdensizturīgi, augstas kvalitātes pigments, grafīts aizsargāts pret lūšanu, grafīta platums 3,8mm. *Faber Castell* vai analogs | komplekts | 1 |

Pielikums Nr.3

„Mācību līdzekļu un materiālu piegāde Nacionālajai mākslu vidusskolai”

iepirkuma identifikācijas Nr. NMV 2016/2

Finanšu piedāvājuma forma

Pretendents nosaukums

piedāvā sniegt iepirkuma „Mācību līdzekļu un materiālu piegāde Nacionālajai mākslu vidusskolai” iepirkuma identifikācijas Nr. NMV 2016/2 nolikumam un tā Tehniskās specifikācijas prasībām atbilstošu pakalpojumu par šādu cenu:

|  |  |  |  |  |  |
| --- | --- | --- | --- | --- | --- |
| Nr.p.k. | Nosaukums | Mērvienība | Skaits | Cena bez PVN 1 vienībai | Kopā bez PVN |
| 1. |  |  |  |  |  |
| Kopā bez PVN | | | | |  |
| PVN | | | | |  |
| Kopā ar PVN | | | | |  |

Uzņēmuma vadītājs (pilnvarotā persona)

Piezīme.

Finanšu piedāvājumā ir jāiekļauj visas tiešās un netiešās izmaksas tehnisko specifikāciju (2. pielikums) pilnīgai izpildei

Pielikums Nr.4

„Mācību līdzekļu un materiālu piegāde Nacionālajai mākslu vidusskolai”

iepirkuma identifikācijas Nr. NMV 2016/2

Līgums (projekts)

Rīgā, 2016. gada \_\_\_\_\_

Nacionālā Mākslu vidusskola reģ. nr. 90010937516, adrese: Hāmaņa iela 2A, Rīga, LV-1007, tās direktora Jāņa Ziņģīša personā, kurš darbojas saskaņā ar nolikumu, (turpmāk tekstā Pasūtītājs) un \_\_\_\_\_\_\_\_\_\_\_\_\_\_\_ , kuru saskaņā ar statūtiem/pilnvaru/prokūru pārstāv \_\_\_\_\_\_\_\_\_\_\_\_\_ (turpmāk tekstā Piegādātājs)

abi kopā un katrs atsevišķi turpmāk saukti Puses, ievērojot, ka Piegādātājs ir atzīts par uzvarētāju Pasūtītāja rīkotajā iepirkumu konkursa „Mācību līdzekļu un materiālu piegāde Nacionālajai mākslu vidusskolai”, iepirkuma identifikācijas Nr. NMV 2016/2, turpmāk tekstā Konkurss, noslēdz šādu iepirkuma līgumu, turpmāk tekstā Līgums.

1.Līguma priekšmets.

Līguma priekšmets ir Mācību līdzekļu un materiālu piegāde (turpmāk tekstā Prece, vai Preces atbilstoši kontekstam) Nacionālajai Mākslu vidusskolai, saskaņā ar Iepirkuma nolikuma Tehnisko specifikāciju, Piegādātāja iesniegto tehnisko un finanšu piedāvājumu, kā arī ievērojot Pasūtītāja norādījumus.

2. Preču piegādes un pieņemšanas kārtība.

Preču piegāde tiek veikta ne vēlāk kā līdz \_\_\_\_\_\_\_\_\_\_\_\_\_ ievērojot Pasūtītāja norādījumus. Piegādātājam par Preču piegādes precīzu laiku jāinformē 3 dienas iepriekš.

3. Pasūtītāja pārstāvis.

Specifikācijai atbilstošu Preču piegādes vieta ir Nacionālā Mākslu vidusskola, Hāmaņa iela 2A, Rīga, LV-1007, Latvija.

Pasūtītājs Preču pieņemšanas laikā pārbauda piegādāto Preču atbilstību šā Līguma un tā pielikumu prasībām un neatbilstību gadījumā neatbilstošās Preces nepieņem, par ko tiek sastādīts un Piegādātājam izsniegts Preču neatbilstības akts. 5 darba dienu laikā Piegādātājam ir jāpiegādā Pasūtītājam Līguma noteikumiem atbilstošas preces un jāveic atkārtota pieņemšana.

Piegādātājs ir atbildīgs par piegādājamās Preces nejaušas vai daļējas bojāejas vai bojāšanas risku līdz pieņemšanas – nodošanas akta parakstīšanas dienai.

Preces tiek uzskatītas par piegādātām un Īpašumtiesības uz Precēm pāriet Pasūtītājam ar Preču pavadzīmes – rēķina un pieņemšanas – nodošanas akta abpusējas parakstīšanas brīdi.

4. Līguma summa un norēķinu kārtība

Līguma summa saskaņā ar iepirkuma procedūrā iesniegto Piegādātāja piedāvājumu ir \_\_\_\_\_\_\_\_\_ EUR, tajā skaitā līgumcena \_\_\_\_\_\_\_\_ EUR, un pievienotās vērtības nodoklis \_\_\_\_\_\_\_\_\_ EUR. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī, atbilstoši normatīvajos aktos noteiktajam.

Līguma summā ir iekļautas visas tiešās un netiešās izmaksas Tehnisko specifikāciju pilnīgai izpildei.

Pasūtītājs avansa maksājumu 20% apmērā, kas tiek dzēsts ar atlikušo maksājumu, pārskaita uz Piegādātāja Līgumā norādīto norēķinu kontu 10 darba dienu laikā no attiecīga Piegādātāja rēķina saņemšanas, ja Pretendents konkursā iesniegtā piedāvājuma pieteikumā ir norādījis, ka avanss ir nepieciešams.

Pasūtītājs apmaksu par šajā Līgumā noteiktajā kārtībā pieņemtajām Precēm veic, pārskaitot to uz Piegādātāja Līgumā norādīto norēķinu kontu ne vēlāk kā 20 darba dienu laikā no Preču pavadzīmes - rēķina un pieņemšanas – nodošanas akta abpusējas parakstīšanas dienas.

5. Līguma darbība.

Līgums stājas spēkā ar tā abpusējas parakstīšanas dienu un ir spēkā līdz Pušu ar Līgumu uzņemto saistību pilnīgai izpildei.

Piusēm savstarpēji vienojoties līgums var tikt grozīts, izņemot konkursa nolikumā norādītos būtiskos nosacījumus un līgumcenu. Jebkuras Līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par šī Līguma neatņemamām sastāvdaļām.

Pasūtītājs ir tiesīgs vienpusēji atkāpties no Līguma un nesegt Piegādātājam radušos zaudējumus, rakstveidā paziņojot par to Piegādātājam vismaz darba dienas iepriekš šādos gadījumos:

* ja Piegādātājs 10 dienu laikā no piegādes termiņa beigām nav piegādājis Preces;
* Piegādātāja piegādātās Preces neatbilst Līguma noteikumiem un Piegādātājs pēc atkārtota brīdinājuma, nenovērš neatbilstības.
* Piegādātājam ir pasludināta maksātnespēja.

Piegādātājs ir tiesīgs vienpusēji atkāpties no Līgumam rakstveidā paziņojot par to Pasūtītājam vismaz 10 darba dienas iepriekš, ja Pasūtītājs neveic Līgumā noteiktos maksājumus Līgumā noteiktajā apmērā un termiņā.

6. Līdzēju pušu pārstāvji.

Pasūtītāja pārstāvis šā līguma izpildē ir Raimo Lielbriedis, raimo.lielbriedis@nmv.lv, +37129217132.

Piegādātāja pārstāvis šā līguma izpildē ir vārds, uzvārds, tālruņa nr., e-pasts.

7. Līdzēju mantiskā atbildība

Līdzēji atbild pat zaudējumiem vai kaitējumu, kas viņu vainas dēļ Preces piegādes laikā nodarīts otram Līdzējam. Par zaudējumu nodarīšanu trešajām personām atbild vainīgais Līdzējs.

Gadījumā, ja Piegādātājs nepiegādā Preces Līguma noteiktajā termiņā, Pasūtītājs var pieprasīt Piegādātājam maksāt līgumsodu 0,1 % apmērā no Līguma summas par katru nokavēto dienu, bet ne vairāk kā 10% no Līguma summas.

Gadījumā, ja Pasūtītājs neievēro Līgumā noteikto maksājuma termiņu, Piegādātājs var pieprasīt Pasūtītājam maksāt līgumsodu 0,1 % apmērā no termiņā nesamaksātās summas par katru nokavēto dienu, bet ne vairāk kā 10% no Līguma summas.

Līgumsoda samaksāšana neatbrīvo Puses no saistību izpildes.

Pasūtītājs neatbild par Piegādātāja saistībām, kuras tas ir uzņēmies, lai nodrošinātu līguma izpildi.

8. Nepārvarama vara

Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

Pusei, kas atsaucas uz nepārvaramās varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņas uzskata, ir iespējams un paredzama viņas Līgumā paredzēto saistību izpilde, un, pēc otrās Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

9. Citi noteikumi

Līgums ir sastādīts un no tā izrietošās tiesiskās attiecības ir apspriežamas saskaņā ar Latvijas Republikas tiesību aktiem, ciktāl tās nenosaka starptautisko tiesību normas. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms Latvijas Republikas tiesā.

Jebkuras izmaiņas, kas skar pušu rekvizītus un šajā līgumā minētos pārstāvjus un kontaktpersonas, piesakāms otrai pusei rakstveidā ne vēlāk kā 3 darba dienu laikā pēc to iestāšanās.

Līgums ir sastādīts latviešu valodā uz \_\_\_\_ lapām divos identiskos eksemplāros, no kuriem viens glabājas pie Pasūtītāja, otrs pie Piegādātāja.

Nodošanas – pieņemšanas akti, Preču neatbilstības akti, ja tādi sastādīti, kā arī Līguma pielikumi ir šā Līguma neatņemamas sastāvdaļas.

Līgumam ir pielikumi:

1.pielikums – Iepirkuma procedūras nolikuma Tehniskās specifikācija;

2.pielikums – Izpildītāja iesniegtais Tehniskais piedāvājums;

3.pielikums – Izpildītāja iesniegtais Finanšu piedāvājums uz.

10.Pušu juridiskās adreses un rekvizīti:

|  |  |
| --- | --- |
| Pasūtītājs:  Nacionālā Mākslu vidusskola,  Reģ. nr. 90010937516,  Hāmaņa iela 2A, Rīga,  LV-1007, Latvija  VALSTS KASE  LV02TREL222053301400B | Piegādātājs: |
| Jānis Ziņģītis |  |